title: A Tanács (EU) 2015/1571 határozata (2015. szeptember 18.) a Régiók Bizottsága két spanyol tagjának kinevezéséről

text:
               22.9.2015

               HU

               Az Európai Unió Hivatalos Lapja

               L 245/8

         A TANÁCS (EU) 2015/1571 HATÁROZATA
   (2015. szeptember 18.)
   a Régiók Bizottsága két spanyol tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2015. január 26-án, február 5-én, illetve június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 határozatot (3).

               (2)

               Alberto GARRE LÓPEZ és Pedro SANZ ALONSO hivatali idejének lejártát követően a Régiók Bizottsága két tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a következő személyeket nevezi ki tagként a Régiók Bizottságába:

               —

               D. Pedro Antonio SÁNCHEZ LÓPEZ, Presidente de la Comunidad Autónoma de la Región de Murcia

               —

               D. José Ignacio CENICEROS GONZÁLEZ, Presidente de Gobierno de la Comunidad Autónoma de La Rioja

         2. cikk
   Ez a határozat az elfogadásának napján lép hatályba.

      Kelt Brüsszelben, 2015. szeptember 18-án.

            a Tanács részéről

            az elnök

         C. DIESCHBOURG

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.

      (3)  HL L 159., 2015.6.25., 70. o.


title: Az Európai Parlament (EU) 2015/1639 határozata (2015. április 29.) az Európai Szakképzésfejlesztési Központ 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/176

      AZ EURÓPAI PARLAMENT (EU) 2015/1639 HATÁROZATA
      (2015. április 29.)
      az Európai Szakképzésfejlesztési Központ 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Szakképzésfejlesztési Központ 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Szakképzésfejlesztési Központ 2013-as pénzügyi évre vonatkozó éves beszámolójáról szóló jelentésére, a központ válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a központ számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Szakképzésfejlesztési Központ létrehozásáról szóló, 1975. február 10-i 337/75/EGK tanácsi rendeletre (5) és különösen annak 12a. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0079/2015),

         1.

            mentesítést ad az Európai Szakképzésfejlesztési Központ igazgatója számára a központ 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Szakképzésfejlesztési Központ igazgatójának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 42. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 39., 1975.2.13., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: 2010/268/: Az Európai Központi Bank határozata ( 2010. május 6. ) a görög kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről (EKB/2010/3)

text:
               11.5.2010

               HU

               Az Európai Unió Hivatalos Lapja

               L 117/102

         AZ EURÓPAI KÖZPONTI BANK HATÁROZATA
   (2010. május 6.)
   a görög kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről
   (EKB/2010/3)
   (2010/268/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 12.1. cikkére, valamint 34.1. cikkének második francia bekezdésére, 3.1. cikkének első francia bekezdésével és 18.2. cikkével együttesen,
   mivel:

               (1)

               A KBER Alapokmányának 18.1. cikkében foglaltak alapján az Európai Központi Bank („EKB”) és az eurót bevezetett tagállamok nemzeti központi bankjai hitelműveleteket végezhetnek hitelintézetekkel és más piaci szereplőkkel megfelelő fedezet mellett történő hitelnyújtás révén. Az eurorendszer monetáris politikai műveleteihez elfogadható fedezetre vonatkozó egyes követelmények az eurorendszer monetáris politikai eszközeiről és eljárásairól szóló, 2000. augusztus 31-i EKB/2000/7 iránymutatás (1) I. számú mellékletében kerültek meghatározásra (a továbbiakban: általános dokumentáció).

               (2)

               Az általános dokumentáció 1.6. szakaszában foglaltak alapján az EKB Kormányzótanácsa az eurorendszer monetáris politikai műveletei végrehajtásának eszközeit, feltételeit, követelményeit és eljárásait bármikor megváltoztathatja. Az általános dokumentáció 6.3.1. szakaszában foglaltak alapján az eurorendszer fenntartja magának a jogot, hogy az általa relevánsnak tartott bármely információ alapján meghatározza, hogy egy kibocsátás, kibocsátó, adós vagy garanciavállaló megfelel-e a magas hitelminőségi követelményeknek.

               (3)

               A görög kormány pénzügyi helyzetéből, valamint az euroövezeti tagállamok és a Nemzetközi Valutaalap által támogatott kiigazítási tervről szóló tárgyalásokból adódóan a pénzügyi piacon kivételes körülmények uralkodnak, valamint zavar következett be a görög kormány által kibocsátott értékpapírok szokásos piaci értékelésében, amely kedvezőtlen hatással van a pénzügyi rendszer stabilitására. Ez a kivételes körülmény megköveteli az euroredszer monetáris politikai keretrendszerének gyors és átmeneti módosítását.

               (4)

               A Kormányzótanács értékelte azt a tényt, hogy a görög kormány az Európai Bizottsággal, az EKB-vel, valamint a Nemzetközi Valutaalappal tárgyalásos úton egyeztetett gazdasági és pénzügyi kiigazítási programot fogadott el, valamint a görög kormánynak az ilyen program teljes körű végrehajtása iránti erős elkötelezettségét. A Kormányzótanács az eurorendszer hitelkockázat-kezelési szempontjából értékelte továbbá egy ilyen programnak a görög kormány által kibocsátott értékpapírokra gyakorolt hatását. A Kormányzótanács megfelelőnek tartja a programot, ennélfogva hitelkockázat-kezelési szempontból a görög kormány által kibocsátott, vagy a görög kormány által garantált forgalomképes adósságinstrumentumok továbbra is az eurorendszer monetáris politikai műveleteire vonatkozó minőségi előírásoknak folyamatosan megfelelő elfogadható fedezetnek minősülnek, tekintet nélkül bármely külső hitelminősítésre. Ezek a pozitív értékelési szempontok képezik a jelen kivételes és átmeneti felfüggesztés alapját, amely a pénzügyi intézmények kiegyensúlyozottságához való hozzájárulásra tekintettel kerül alkalmazásra, ezáltal erősítve a pénzügyi rendszer egészének stabilitását és védelmezve ezen intézmények ügyfeleit. Mindazonáltal az EKB-nak gondosan figyelemmel kell kísérnie a görög kormánynak az ezen intézkedéseket alátámasztó, a gazdasági és pénzügyi kiigazítási program teljes körű végrehajtása iránti további erős elkötelezettségét.

               (5)

               Ezt a kivételes intézkedést a Kormányzótanács 2010. május 3-án hozta meg, és nyilvánosan bejelentette. Ez átmenetileg addig alkalmazandó, amíg a Kormányzótanács véleménye alapján a pénzügyi rendszer stabilitása ismételten lehetővé teszi az eurorendszer monetáris politikai műveleteire vonatkozó keretrendszer szokásos alkalmazását,

         ELFOGADTA EZT A HATÁROZATOT:
   1. cikk
   Az általános dokumentáció egyes rendelkezéseinek a felfüggesztése
   (1)   Az eurorendszer hitelminőségi küszöbének a forgalomképes eszközök hitelminősítésére vonatkozó, az általános dokumentáció 6.3.2. szakaszában meghatározottak szerinti minimumkövetelményei a 2. és 3. cikkel összhangban felfüggesztésre kerülnek.
   (2)   Jelen határozat és az általános dokumentáció közötti eltérés esetén az előbbiben foglaltak az irányadók.
   2. cikk
   A görög kormány által kibocsátott forgalomképes adósságinstrumentumok fedezetként való elfogadhatóságának folyamatossága
   Az eurorendszer hitelminőségi küszöbe nem vonatkozik a görög kormány által kibocsátott forgalomképes adósságinstrumentumokra. Az ilyen eszközök továbbra is az eurorendszer monetáris politikai műveleteihez elfogadható fedezetnek minősülnek, tekintet nélkül azok külső hitelminősítésére.
   3. cikk
   A görög kormány által garantált forgalomképes adósságinstrumentumok fedezetként való elfogadhatóságának folyamatossága
   Az eurorendszer hitelminőségi küszöbe nem vonatkozik a Görögországban letelepedett jogalanyok által kibocsátott és a görög kormány által teljeskörűen garantált forgalomképes adósságinstrumentumokra. A görög kormány által nyújtott garanciára továbbra is az általános dokumentáció 6.3.2. szakaszában meghatározott követelmények vonatkoznak. Az ilyen eszközök továbbra is az eurorendszer monetáris politikai műveleteihez elfogadható fedezetnek minősülnek, tekintet nélkül azok külső hitelminősítésére.
   4. cikk
   Hatálybalépés
   Ez a határozat 2010. május 6-án lép hatályba.

      Kelt Lisszabonban, 2010. május 6-án.

            az EKB elnöke

         Jean-Claude TRICHET

      (1)  HL L 310., 2000.12.11., 1. o.


title: 2005/524/EK: A Tanács határozata (2005. június 2.) az Európai Közösség és az Albán Köztársaság közötti, az Albán Köztársaságnak a közösségi programokban való részvételére vonatkozó általános elveket meghatározó keretmegállapodás megkötéséről

text:
               22.7.2005

               HU

               Az Európai Unió Hivatalos Lapja

               L 192/78

      A TANÁCS HATÁROZATA

   (2005. június 2.)
   az Európai Közösség és az Albán Köztársaság közötti, az Albán Köztársaságnak a közösségi programokban való részvételére vonatkozó általános elveket meghatározó keretmegállapodás megkötéséről
   (2005/524/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 13., 71., 80., 95., 127., 137., 149., 150., 151., 152., 153., 157., 166., 175., 280. és 308. cikkére, a 300. cikk (2) bekezdése első albekezdésének második mondatával, (3) bekezdésének második albekezdésével és (4) bekezdésével összefüggésben,
   tekintettel a Bizottság javaslatára,
   tekintettel az Európai Parlament hozzájárulására (1),
   mivel:

               (1)(2)(3)(4)(5)(6)(7)(8)(9)

               Az Európai Tanács 2003. júniusi thesszaloniki ülésén jóváhagyta a „Thesszaloniki cselekvési program a Nyugat-Balkánért: az európai integráció útján” című dokumentumot, amely – a tagjelölt országok részvételére vonatkozó elvek mentén – lehetővé tette a stabilizációs és társulási folyamat országainak részvételét a közösségi programokban.„A nyugat-balkáni országok közösségi programokban és ügynökségekben való részvételének előkészítése” című közleményében a Bizottság a közösségi programokban történő részvételük általános elveit meghatározó keretmegállapodás megkötését javasolta Albániával, Bosznia és Hercegovinával, Horvátországgal, Macedónia Volt Jugoszláv Köztársasággal, valamint Szerbia és Montenegróval.A Tanács által 2004. április 29-én elfogadott tárgyalási irányelveknek megfelelően a Bizottság a Közösség nevében lefolytatta a tárgyalásokat az Albán Köztársasággal, az Albán Köztársaságnak a közösségi programokban való részvételére vonatkozó általános elveket meghatározó keretmegállapodásról.Ezt a megállapodást – annak későbbi megkötésére is figyelemmel – a Közösség nevében 2004. november 22-én, Brüsszelben írták alá.A megállapodás hatálya alá tartozó egyes programokat illetően a Szerződés a 308. cikkben foglaltakon kívül nem biztosít hatáskört.Az Albán Köztársaságnak a közösségi programokban való részvételére alkalmazandó szabályokat és feltételeket, különösen a fizetendő pénzügyi hozzájárulást, a Közösség nevében a Bizottságnak kell meghatároznia. E célból a Bizottságot a Tanács által kijelölt különbizottságnak kell segítenie.Az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelet (2) értelmében, vagy az Albán Köztársaság részére külső közösségi támogatást kilátásba helyező és később elfogadható bármilyen hasonló rendelet végrehajtásaként, az Albán Köztársaság pénzügyi támogatást kérhet a közösségi programokban való részvételéhez.A megállapodás alkalmazását rendszeresen felül kell vizsgálni.A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Albán Köztársaság közötti, az Albán Köztársaságnak a közösségi programokban való részvételére vonatkozó általános elveket meghatározó keretmegállapodás a Közösség nevében jóváhagyásra kerül.
   A megállapodás szövege e határozat (3) mellékletét képezi.
   2. cikk
   (1)   A Bizottság felhatalmazást kap arra, hogy a Közösség nevében meghatározza az Albán Köztársaságnak az adott programban való részvételére alkalmazandó szabályokat és feltételeket, különösen a folyósítandó pénzügyi hozzájárulást. E feladatának végrehajtásában a Bizottságot a Tanács által kijelölt különbizottság segíti.
   (2)   Abban az esetben, ha az Albán Köztársaság külső támogatást igényel, a 2666/2000/EK rendeletben és az Albán Köztársaság részére külső közösségi támogatást kilátásba helyező, a jövőben elfogadásra kerülő bármilyen hasonló rendeletben meghatározott eljárásokat kell alkalmazni.
   3. cikk
   A Bizottság legkésőbb három évvel a megállapodás hatálybalépése után, és azt követően háromévente felülvizsgálja a megállapodás végrehajtását, és arról jelentést készít a Tanácsnak. E jelentéshez adott esetben csatolni kell a megfelelő javaslatokat.
   4. cikk
   A megállapodás 10. cikkében előírt értesítéseket a Közösség nevében a Tanács elnöke teszi meg.

      Kelt Luxembourgban, 2005. június 2-án.

            a Tanács részéről

            az elnök

         L. FRIEDEN

      (1)  2005. május 10-i-i hozzájárulás (a Hivatalos Lapban még nem tették közzé).

      (2)  HL L 306., 2000.12.7., 1. o. A 2415/2001/EK rendelettel (HL L 327., 2001.12.12., 3. o.) módosított rendelet.

      (3)  Lásd e Hivatalos Lap 2 oldalát.


title: A Tanács (EU, Euratom) 2016/1763 határozata (2016. szeptember 29.) a Számvevőszék három tagjának kinevezéséről

text:
               4.10.2016

               HU

               Az Európai Unió Hivatalos Lapja

               L 269/13

         A TANÁCS (EU, Euratom) 2016/1763 HATÁROZATA
   (2016. szeptember 29.)
   a Számvevőszék három tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a Ciprusi Köztársaság, Málta és a Portugál Köztársaság javaslataira,
   tekintettel az Európai Parlament véleményeire (1),
   mivel:

               (1)

               Louis GALEA hivatali ideje 2016. május 6-án lejárt.

               (2)

               Lazaros S. LAZAROU hivatali ideje 2016. november 1-jén lejár.

               (3)

               2016. május 20-i levelében Vítor Manuel da SILVA CALDEIRA bejelentette lemondását.

               (4)

               Ezért új tagokat kell kinevezni,

         ELFOGADTA EZT A HATÁROZATOT:
   1. cikk
   (1)   A Tanács Leo BRINCAT-ot a 2016. október 1-től2022. szeptember 30-ig terjedő időszakra a Számvevőszék tagjává nevezi ki.
   (2)   A Tanács Lazaros S. LAZAROU-t a 2016. november 2-től2022. november 1-ig terjedő időszakra a Számvevőszék tagjává nevezi ki.
   (3)   A Tanács João Alexandre TAVARES GONÇALVES DE FIGUEIREDO-t a 2016. október 1-től2018. február 28-ig terjedő időszakra a Számvevőszék tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 29-én.

            a Tanács részéről

            az elnök

         P. ŽIGA

      (1)  2016. szeptember 13-i vélemények (a Hivatalos Lapban még nem tették közzé).